**СЪОБЩЕНИЕ**

 **Община Севлиево** на основание чл.124б, ал.2 от Закона за устройство на територията, съобщава че със **Заповед №0837 от 31.08.2021г. на Кмета на Община Севлиево е разрешено:**

**КОМПЛЕКСЕН ПРОЕКТ за инвестиционна инициатива** **за изграждане на обект: „ИЗГРАЖДАНЕ НА ОБОР ЗА ОТГЛЕЖДАНЕ НА МЛЕЧНИ КОЗИ И ТЕХНИТЕ ПРИПЛОДИ”** в ПИ 16376.195.35, в землището на с. Горна Росица, общ. Севлиево с общ брой на животните до 800 броя.

Комплексният проект за инвестиционна инициатива да съдържа следните самостоятелни съставни части:

**1. Подробен устройствен план по смисъла на чл.150, ал.2, т.1 от ЗУТ:**

**План за застрояване (ПЗ)** за поземлен имот /ПИ/ 16376.195.35 в землището на с. Горна Росица, общ. Севлиево при Устройствена зона (Пп) – „Предимно производствена“ и пределно допустимите устройствени показатели, както следва:

* Начин на застрояване – свободно;
* Характер на застрояване – ниско - до 10м;
* Максимална плътност на застрояване – 80%;
* Максимална интензивност на застрояване – 2,5;
* Минимална озеленена площ – 20%.

|  |  |
| --- | --- |
| Паркиране и гариране, съобразно правилата и нормите на чл.43 от ЗУТ. Озеленяването да е в съответствие с чл.19, ал.2 от Наредба 7 за правила и нормативи за устройство на отделните видове територии и устройствени зони. |  |

**2. Инвестиционен проект по смисъла на чл.150, ал.2, т.2 от ЗУТ,** във фаза технически или работен проект за обект: **„ИЗГРАЖДАНЕ НА ОБОР ЗА ОТГЛЕЖДАНЕ НА МЛЕЧНИ КОЗИ И ТЕХНИТЕ ПРИПЛОДИ”** в ПИ 16376.195.35, в землището на с. Горна Росица, общ. Севлиево с общ брой на животните до 800 броя, в съответствие с ПУП и проектни части с обем и съдържание по чл.139, ал.2 от ЗУТ и Наредба № 4 за обхвата и съдържанието на инвестиционните проекти.

На основание чл.124б, ал.4 от ЗУТ настоящата заповед не подлежи на оспорване.

На основание чл.135, ал.6 от ЗУТ се спира приложението на действащия ПУП, за частите за които се отнася.

Съобщението е поставено на 31.08.2021г. на таблото за обявления в „Център за административно обслужване“ и е публикувано на Интернет страницата на Община Севлиево**.**